Κεφτεδάκια κοκκινιστά της Νάπολης (Polpette al sugo)
Ένα από τα comfort φαγητά της Νάπολης, οι πολπέτες είναι κοκκινιστά κεφτεδάκια με ανάμεικτο κιμά, ψωμί, κουκουνάρι, σταφίδες και τυριά. Θα τα ζήλευε και ο Νονός!
1/2 κιλό κιμάς ανάμεικτος, μοσχαρίσιος και χοιρινός, 200 γρ. ψωμί ξερό, μουλιασμένο σε νερό και καλά στυμμένο, 3 αυγά, 2 σκελίδες σκόρδο, λιωμένες, 3 κουτ. σούπας τριμμένο πεκορίνο, 3 κουτ. σούπας τριμμένη παρμεζάνα, 2 κουτ. σούπας κουκουνάρι, 2 κουτ. σούπας σταφίδες ξανθιές, 3 κουτ. σούπας ψιλοκομμένος μαϊντανός, αλάτι, φρεσκοτριμμένο πιπέρι , λάδι για το τηγάνισμα, 2 λίτρα συμπυκνωμένος χυμός ντομάτας, 100 ml ελαιόλαδο, 1 μικρό ξερό κρεμμύδι, ψιλοκομμένο, αλάτι, φρεσκοτριμμένο πιπέρι
Για τα κεφτεδάκια κοκκινιστά της Νάπολης, σε μια κατσαρόλα ζεσταίνουμε το λάδι σε μέτρια φωτιά και σοτάρουμε το κρεμμύδι για 2-3 λεπτά, μέχρι να μαλακώσει. Προσθέτουμε όλα τα υπόλοιπα υλικά.Χαμηλώνουμε τη φωτιά και σιγομαγειρεύουμε για περίπου 2 ώρες, μέχρι να δέσει η σάλτσα. Σε βαθύ μπολ ζυμώνουμε όλα τα υλικά για τις πολπέτες, μέχρι να σχηματιστεί ένα αφράτο μείγμα. Πλάθουμε μεγάλους κεφτέδες, σε μέγεθος μικρού μανταρινιού. Σε ένα τηγάνι ρίχνουμε τόσο λάδι ώστε να καλύψει τα 2/3 του σκεύους και το ζεσταίνουμε σε δυνατή φωτιά. Τηγανίζουμε τις πολπέτες για 4-5 λεπτά, μέχρι να ροδίσουν από όλες τις πλευρές. Τις μεταφέρουμε κατευθείαν από το τηγάνι μέσα στη ζεστή σάλτσα ντομάτας και συμμαγειρεύουμε για 15 λεπτά σε μέτρια φωτιά. Σερβίρουμε τη σάλτσα τους με ζυμαρικά, όπως πένες, τσίτι (ziti, σαν ριγκατόνι δίχως ρίγες) ή σπαγκέτι ως πρώτο πιάτο και τις πολπέτες ως κυρίως.
Μοσχαρίσιος κιμάς,Ντομάτα,Χοιρινός κιμάς